Op 15 Augustus 1985 het PW Botha sy berugte Rubicon-toespraak in Durban gelewer wat Suid-Afrika op ŉ pad van stedelike terreur en by tye tot op die afgrond van totale anargie gedryf het.
Die wêreld het hom begin reg maak vir die totale afskaffing van die apartheidsbeleid, maar die koppige ou man het ander planne gehad en geweier om die spreekwoordelike Rubicon oor te steek. Dit het Suid-Afrika se Westerse bondgenote totaal onkant gevang en hulle teleurgestel.
Die Rand het in sy glorie deur die bodem geval- iets wat nooit weer in Suid-Afrika se geskiedenis gebeur het nie totdat Jacob Zuma onlangs vir Nhlanhla Nene in die pad gesteek het en die onervare en totaal onbekende Des van Rooyen in sy plek as minister van finansies aangestel het.